W Běłej Wodźe ma so přichodnje wjele na dobro kolesowarjow změnić, a město chce so nětko sylnišo z naležnosću zaběrać. Jedne wosebite towarstwo ma při tym wobsahowje kaž tež pjenježnje pomhać.
Běła Woda (CK/SN). Kolesowanje ma w Němskej dźeń a wjetši wuznam. Kaž nawodnica twarskeho referata města Běłeje Wody Dorit Baumeister na zašłym posedźenju tamnišich radźićelow rjekny, ma kolesowanje při zdźěłanju měšćanskeho wuwićoweho koncepta wažnu rólu hrać. „Běła Woda drje je nadregionalnje derje přizamknjena, w měsće samym pak ma so wjele nachwatać“, wona wuzběhny. Zo njebychu čas brojili, přistupi město dźěłowemu zjednoćenstwu sakskich komunow za spěchowanje wobchada kolesowarjow a pěškow. To su Běłowodźanscy radźićeljo jednohłósnje wobzamknyli.
szl_Latn szl_Latn